Savienības politika attiecībā uz vidi palīdz sasniegt šādus mērķus: — saglabāt, aizsargāt un uzlabot vides kvalitāti; — aizsargāt cilvēku veselību; — apdomīgi un racionāli izmantot dabas resursus; — sekmējot starptautiska mēroga pasākumus, risinot reģionālas un pasaules vides problēmas un jo īpaši cīnoties pret klimata pārmaiņām. (LESD 191. panta 1. punkts) Savienība un dalībvalstis nodrošina vajadzīgos apstākļus Savienības rūpniecības konkurētspējai. Lai to panāktu, saskaņā ar atvērtu un konkurētspējīgu tirgu sistēmu to rīcības mērķis ir: — paātrināt rūpniecības pielāgošanos strukturāliem pārveidojumiem; — veicināt tādas vides veidošanu, kas labvēlīga iniciatīvai un uzņēmumu, jo īpaši mazo un vidējo uzņēmumu, attīstībai visā Savienībā; — veicināt tādas vides veidošanu, kas ir labvēlīga uzņēmumu sadarbībai; — veicināt inovāciju, pētniecības un tehnoloģijas attīstības politikas radītā rūpniecības potenciāla labāku izmantojumu. (LESD 173. panta 1. punkts) Lai īstenotu 90. pantu, kā arī ievērojot transporta nozares īpatnības, Eiropas Parlaments un Padome pēc apspriešanās ar Ekonomikas un sociālo lietu komiteju un Reģionu komiteju saskaņā ar parasto likumdošanas procedūru nosaka: a) kopīgus noteikumus, ko piemēro starptautiskiem pārvadājumiem uz kādu dalībvalsti vai no tās, vai cauri vienai vai vairākām dalībvalstīm; b) nosacījumus, ar kādiem pārvadātāji, kas nav attiecīgās dalībvalsts rezidenti, tajā drīkst sniegt pārvadāšanas pakalpojumus; c) pasākumus, kas pastiprina transporta drošību; d) citus attiecīgus noteikumus. (LESD 91. panta 1. punkts)

Mērķi Saistībā ar Lisabonas izaugsmes un nodarbinātības stratēģiju Eiropas Savienība ir veikusi pasākumus, lai veicinātu un attīstītu konkurētspēju un jauninājumus. Viens no pasākumiem ir Konkurētspējas un inovāciju pamatprogramma (KIP) 2007.–2013. gadam (Lēmums Nr. 1639/2006/EK), kas cita starpā ietver programmu “Saprātīga enerģija Eiropai” (SEE) un Uzņēmējdarbības un inovāciju programmu (UIP). Vēl viens pasākums ir “Marco Polo” programma (Regula (EK) Nr. 1692/2006). Galvenie mērķi ir sekmēt uzņēmumu, sevišķi mazo un vidējo uzņēmumu, konkurētspēju; veicināt visu veidu jauninājumus, tostarp jauninājumus ekoloģijas jomā; veicināt energoefektivitāti un jaunus un atjaunojamus enerģijas avotus visās nozarēs, tostarp transporta nozarē. Saskaņā ar šīm ES programmām Aģentūra atbild par uzdevumu izpildi attiecībā uz ES atbalstu, izņemot programmu novērtēšanu, tiesību aktu uzraudzību un stratēģiskos pētījumus vai citus pasākumus, kas ir Eiropas Komisijas ekskluzīvā kompetencē.

Uzdevumi - Īstenot ES programmas atbilstoši no Komisijas saņemtajam pilnvarojumam: — vadīt visus posmus konkrētos projektos; — darīt visu, kas vajadzīgs, lai pārvaldītu ES programmas, jo īpaši saistībā ar budžeta izpildi, tostarp līgumtiesību un subsīdiju piesķiršanu; — vākt, analizēt un nodot tālāk Komisijai visu informāciju, kas vajadzīga, lai vadītu programmu īstenošanu, kā arī sekmēt programmu koordinēšanu un sinerģiju; — saistībā ar UIP atbildēt par Eiropas Uzņēmumu tīkla projekta pārvaldību un tīkla izvēršanu, ekoloģisko jauninājumu izmēģinājuma projektiem un projektiem jaunu tehnoloģiju ieviešanai tirgū un jauninājumu pasākumiem ar lielu standartizācijas pakāpi (IP Base projekts).

1. Valde Pieci Eiropas Komisijas iecelti locekļi. Valde pieņem Aģentūras gada darba programmu pēc tam, kad to ir apstiprinājusi Eiropas Komisija. Tā pieņem arī Aģentūras administratīvo budžetu un gada darbības pārskatu. 2. Direktors Ieceļ Eiropas Komisija. 3. Ārējā revīzija Eiropas Revīzijas palāta 4. Budžeta izpildes apstiprinātājiestāde Eiropas Parlaments pēc Padomes ieteikuma

Budžets a) 203,1 (204,8) milj. EUR (100 % no ES vispārējā budžeta). Par Aģentūras pamatdarbības budžeta izpildi atbild Komisija: — SEE – 72,1 (55,8) milj. EUR, — UIP jauninājumiem ekoloģijas jomā – 32,2 (27,9) milj. EUR, — UIP tīkliem – 32,0 (82,8) milj. EUR, — “Marco Polo” programmai – 66,9 (38,3) milj. EUR. b) 13,3 (11,5) milj. EUR (100 % Savienības subsīdija) administratīvajam budžetam, kuru Aģentūra pārvalda autonomi. Darbinieku skaits 2009. gada 31. decembrī 37 (36) amata vietas štatu sarakstā, no kurām aizņemtas 28 (27) amata vietas. Līgumdarbinieki: 110 (108) plānotās amata vietas, no kurām 113 (104) bija aizņemtas. Kopējais darbinieku skaits: 141 (131) Norīkoti šādu pienākumu izpildei: a) pamatdarbībām: 118 (110) b) administratīviem uzdevumiem: 23 (21).